**Մարտիրոս Սարյանի նամակը Բ.Գեմբարսկուն**  
  
Սիրելի Գեմբարսկի:  
Ժողովրդի պատմության մեջ մնալը մեծ փառք է: Երջանիկ են այն արվեստագետները, մտածողներն ու գործիչները, որոնք հիշվում են ժողովրդի կողմից, դառնում են նրա սիրված անուններից մեկը: Առավել մեծ է, երբ այդպիսի մարդու սիրում է մեկ ուրիշ, մի այլ ժողովուրդ: Դա խոսում է նրա մարդկայնության, մարդասիրության, արդարամտության մասին:  
Մենք սիրում ենք Ձեզ, սիրում ենք, որովհետեւ Դուք մասնակցեցիք մեր բախտի, մեր ճակատագրի պայքարին, պայքար, որը դեռ երկար է շարունակվելու:  
Ես հիացմունով եմ տալիս Ձեր անունը՝ որպես Մեծ Մարդու, արդարամիտ լեհի, լեհ, որը իրավունք ունի լեհ կոչվելու հենց նրա համար, որ իրեն երբեք օտար չէ մի այլ ազգի վիշտը, դժբախտ վիճակը:  
Հեռու հեռվից համբուրում եմ Ձեզ, իմ լավ, իմ քաջ լեհ բարեկամ: Դու նման ես քո հպարտ, ազատասեր ժողովրդին: Ողջունում եմ քո ժողովրդին: Թող աշխարհում արդարություն լինի, արդարություն, ինչպիսին երազում ես դու իմ ժողովրդի համար:  
  
**Երեւան, 1962թ., հունիսի երեք**  
  
*Տպագրվել է «Երեկոյան Երեւան» թերթի 1989թ. դեկտեմբերի 15-ի համարում՝ Անահիտ Տեր-Ղազարյանի հրապարակմամբ:*  
  
Բոգդան Գեմբարսկի «Նամակներ աշխարհին»  
Երեւանի համալսարանի հրատարակչություն  
Երեւան - 1990